Rikunarita-ORG/Wikinium huggingface dataset:
# IZizwe Ezihlangene

| iziZwe eziHlangene |
| --- |
| Isiphephezeli |
| Ibalazwe |
| **Amazwe angamalunga** | 193 |
| **Izilwimi ezisemthethweni** | * isi-Arabhu
* isiShayina
* isiNgisi
* isiSpaniya
* isiFulenshi
 |
| **Isiqonga** | eNew York |
| **Unobhala Jikelele** | Antonio Guterres |
| **Izihlalo zezikhungo** | * iGunga Jikele noMkhandlu wokuPhepha: eNew York
* Amahhovisi: eGeneva, eNairobi naseVienna
 |
| **Ubungakho bendawo** | izigidi ezi-135.7 km2 |
| **Inani labantu** | Izigidigidi ezi-7.5 |
| **Ukusungulwa** | * umQulu weziZwe eziHlangene: 24 kaMfumfu 1945
 |

iZizwe eziHlangene iyinhlangano yezizwe ezi-193. Lenhlangano isungulwe emuva kweMpi yesiBili yoMhlaba ukugwema izimpi ngaphakathi kwezizwe. Lenhlangano inezikhungo ezimbili ezimqoka: iGunga Jikelele kanye noMkhandlu wezokuPhepha. Amalunga wonke weZizwe eziHlangeneyo anesithunywa kwiGunga Jikelele. uMkhandlu wezokuPhepha inamalunga amahlanu anezihlalo zikanomphela: iMelika, iRashiya, iFulansi, uMbuso oHlangeneyo, kanye ne-Shayina. uMkhandlu wezokuPhepha unamalunga wesikhashane. Uma ulunga likanomphela elilodwa lingavumi isinyathelo soMkhandlu, singavimba lesosinyathelo.

iZizwe eziHlangene zihlela imikhankaso eyi-11 okugcina ukuthula emazweni ahlushwe yimpi: eMpakathi Mpumalanga, eKashmir, eCyprus, eGolan Heights, eLebanon, eNtshona Sahara, eKosovo, eKhongo-Kinshasa, eSudani, eNingizimu Sudani, neRiphabhuliki eMpakathi Afrika. Amabutho okugcina ukuthula aklomiswe ngoMklomelo wokuThula kaNobel. iZizwe eziHlangene ziqukatha ezinye izikhungo: uMkhandlu wezoMnotho nezoMphakathi, iNkantolo yobuLungiswa yeziZwe nezinye.

## Umlando

Ngaphambu kwokusungulwa kweZizwe eziHlangene kwakukhona izihlangano zamazwe ezimbalwa ezisungulwe ukuqinisekisa ukuvikela nokulekelela kwabantu abagilwa bempi nenhlukumezo. Enkathini yeMpi yokuQala yoMhlaba, uMengameli waseMelika uWoodrow Wilson, uphakamise ukubaluleka kwokuthi kubenenhlangano ezoqinisekisa ukuthula. Abanqobi bempi bahlangane enkomfeni uaseParisi ukudingida imigomo yokuthula esemthethweni. Bavume ukusungula i-League of Nations.

uMkhandlu weLeague wawunamalunga kanomphela amane: uMbuso oHlangene, iFulansi, iTaliya, neJapani. Lomkhandlu wawulawulwa izindaba zenhlangano. Ngezi-1930, inhlangano ye-League of Nations ihlulekile ukugcina ukuthula. Ihlulekile ukuvimba iJapani mayihlasela iManchuria nokuvimba iTaliya mayihlasela iTiyopiya.